CELEX: 31981D0758
Language: el
Date: 1981-08-19 00:00:00
Title: 81/758/EOK: Απόφαση τής Επιτροπής τής 19ης Αυγούστου 1981 περί χορηγήσεως αδείας στή Γαλλική Δημοκρατία νά εξαιρέσει από τήν κοινοτική μεταχείριση τίς συσκευές λήψεως ραδιοφώνου, καταγωγής Νοτίου Κορέας (Το κείμενο στην γαλλική γλώσσα είναι το μόνο αυθεντικό)

Avis juridique important

|

31981D0758

81/758/EOK: Απόφαση τής Επιτροπής τής 19ης Αυγούστου 1981 περί χορηγήσεως αδείας στή Γαλλική Δημοκρατία νά εξαιρέσει από τήν κοινοτική μεταχείριση τίς συσκευές λήψεως ραδιοφώνου, καταγωγής Νοτίου Κορέας (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 275 της 29/09/1981 σ. 0042

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Αυγούστου 1981  περί χορηγήσεως αδείας στη Γαλλική Δημοκρατία να εξαιρέσει από την κοινοτική μεταχείριση τις συσκευές λήψεως ραδιοφώνου, καταγωγής Νοτίου Κορέας  (Το κείμενο στη γαλλική γλώσσα είναι το μόνο αυθεντικό)  (81/758/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 εδάφιο πρώτο,  την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιτηρήσεως και προστασίας που τα Κράτη μέλη μπορούν να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών, τα οποία τίθενται σε ελεύθερη κυκλοφορία σε άλλο Κράτος μέλος (1), και ιδίως το άρθρο 3,  Εκτιμώντας:  ότι, στις 10 Αυγούστου 1981, η γαλλική κυβέρνηση υπέβαλε αίτηση στην Επιτροπή των Ευρωπαϊκών Κοινοτήτων, δυνάμει του άρθρου 115 εδάφιο πρώτο της συνθήκης, προκειμένου να της χορηγηθεί άδεια να εξαιρέσει από την κοινοτική μεταχείριση τις συσκευές ραδιοφώνου της διακρίσεως ex 85.15 Α ΙΙΙ του Κοινού Δασμολογίου, καταγωγής Νοτίου Κορέας, οι οποίες τίθενται σε ελεύθερη κυκλοφορία στα άλλα Κράτη μέλη·  ότι η εισαγωγή στη Γαλλία των εν λόγω προϊόντων, καταγωγής Νοτίου Κορέας, υπόκειται σε ετήσια ποσόστωση η οποία χρησιμοποιείται έως το ποσοστό 62,5 %·  ότι, ως εκ τούτου, υφίστανται διαφορές στις συνθήκες στις οποίες υπόκεινται, επί του παρόντος, οι εισαγωγές των εν λόγω προϊόντων στα διάφορα Κράτη μέλη και ότι η ομοιομορφία των συνθηκών αυτών εισαγωγής δύναται να επιτευχθεί μόνο σταδιακά·  ότι οι διαφορές αυτές, που υφίστανται στα μέτρα εμπορικής πολιτικής που εφαρμόζουν τα Κράτη μέλη, προκάλεσαν εκτροπές στο εμπόριο· ότι η Γαλλία έχει δεχθεί, από την 1η Ιανουαρίου 1981, τη θέση σε ελεύθερη κυκλοφορία 93 250 τεμαχίων των εν λόγω προϊόντων, καταγωγής της εν λόγω τρίτης χώρας·  ότι όσον αφορά την κατάσταση στο σχετικό κλάδο της βιομηχανίας, σύμφωνα με τις πληροφορίες που έχει συγκεντρώσει η Επιτροπή, οι άμεσες εισαγωγές των εν λόγω προϊόντων, καταγωγής Νοτίου Κορέας, αυξήθηκαν από 144 068 τεμάχια το 1979 σε 200 553 τεμάχια το 1980 και ότι οι εισαγωγές των προϊόντων αυτών που έχουν τεθεί σε ελεύθερη κυκλοφορία αυξήθηκαν από 54 631 τεμάχια το 1979 σε 110 034 τεμάχια το 1980·  ότι οι συνολικές εισαγωγές των προϊόντων αυτών, καταγωγής τρίτων χωρών, αυξήθηκαν από 883 000 000 FF το 1979 σε 971 000 000 FF το 1980· ότι το ποσοστό της αγοράς των εισαγομένων αυτών προϊόντων αυξήθηκε από 51 % το 1979 σε 56 % το 1980·  ότι η παραγωγή παρομοίων προϊόντων στη Γαλλία μειώθηκε από 650 000 000 FF το 1979 σε 587 000 000 FF το 1980· ότι το ποσοστό της εσωτερικής αγοράς μειώθηκε από 20 % το 1979 σε 14 % το 1980·  ότι η πραγματοποίηση άλλων εμμέσων εισαγωγών, οι οποίες αναμένεται να προστεθούν σ' αυτές που έχουν ήδη πραγματοποιηθεί ή πρόκειται να γίνουν, ενδέχεται να επιδεινώσει τις δυσκολίες αυτές και να παραβλάψει την επίτευξη των στόχων που επιδιώκονται με τα προαναφερθέντα εμπορικά μέτρα·  ότι δεν είναι δυνατόν να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα ήταν δυνατόν να παράσχουν την απαραίτητη συνεργασία·  ότι, υπό τις συνθήκες αυτές, κρίνεται σκόπιμο να εγκριθεί η εφαρμογή των μέτρων προστασίας του άρθρου 115 εδάφιο πρώτο με τους όρους που καρορίζονται στην απόφαση 80/47/ΕΟΚ, και ιδίως στο άρθρο 3·  ότι, δεδομένου ότι εκρεμούν νόμιμα ενώπιον των αρχών του Κράτους μέλους το οποίο έχει υποβάλει την αίτηση, αιτήσεις τίτλων εισαγωγής για ποσότητα 4 850 συσκευών, δεν είναι δυνατόν, λόγω του όγκου τους, να εγκριθούν οι αιτήσεις αυτές με τη χορήγηση παρόμοιας αδείας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στη Γαλλική Δημοκρατία να εξαιρέσει από την κοινοτική μεταχείριση τα προϊόντα που αναφέρονται κατωτέρω, καταγωγής Νοτίου Κορέας, τα οποία τίθενται σε ελεύθερη κυκλοφορία στα άλλα Κράτη μέλη και για τα οποία έχουν υποβληθεί αιτήσεις τίτλων εισαγωγής μετά την ημερομηνία εφαρμογής της παρούσας αποφάσεως:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // ex 85.15 Α ΙΙΙ  (κώδικας ΝΙΜΕΧΕ:  85.15-11, 15, 16, 17, 19)  // Συσκευαί λήψεως ραδιοφώνου έστω και συνδυασμέναι μετά συσκευών καταγραφής ή αναπαραγωγής του ήχου  //   //  Άρθρο 2  Η παρούσα απόφαση εφαρμόζεται μέχρι να ανοιχθούν στη Γαλλία νέες δυνατότητες εισαγωγής των προϊόντων αυτών έναντι της Νοτίου Κορέας και το αργότερο μέχρι τις 31 Οκτωβρίου 1981.  Άρθρο 3  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 19 Αυγούστου 1981.  Για την 'Επιτροπή  Etienne DAVIGNON  Αντιπρόεδρος  (1) ΕΕ αριθ. L 16 της 22. 1. 1980, σ. 14.